### Beslutning

Godkendt.

Ulrike Carlsen (F) stemmer imod.

### Sagsfremstilling

## Resume og sagens baggrund

På kommunalbestyrelsesmøde den 26. juni 2024 blev det vedtaget at sende Forslag til Tillæg nr. 14 til [adresse] 2021 og Forslag til Lokalplan nr. 597 for boligområde og rekreativt område på [adresse] af [adresse], Kalundborg, i offentlig høring. Der er indkommet tre høringssvar, som ikke giver anledning til væsentlige ændringer af planforslagene. Sagen lægger op til Teknik- og Miljøudvalgets beslutning om at vedtage planforslagene endeligt.

Kommunalbestyrelsen besluttede på møde den 20. december 2023 at sælge et projektareal til boligudvikling på [adresse] side og samtidig igangsætte planprocessen for udarbejdelsen af et nyt plangrundlag. Louise Bech og processen bygger på Helhedsplan for [adresse], som er godkendt af Kommunalbestyrelsen den 26. maj 2021.

## Indstillinger

Chefen for Plan, Byg og Miljø indstiller, at

1. Forslag til Tillæg nr. 14 til [adresse] 2021 for boligområde og rekreativt område på [adresse] af [adresse], Kalundborg, vedtages til offentlig bekendtgørelse.
2. Forslag til Lokalplan nr. 597 for boligområde og rekreativt område på [adresse] af [adresse], Kalundborg, vedtages til offentlig bekendtgørelse.
3. Administrationen bemyndiges til at foretage de nødvendige rettelser af planforslagene forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

*Baggrund*I 2020 blev der igangsat en planlægning for [adresse] med henblik på at understøtte en fleksibel bosætning, som i højere grad skulle sikre, at planlægningen gav mulighed for at imødekomme forespørgslen på forskellige boligtyper. Resultatet blev en Helhedsplan for [adresse], hvis væsentligste principper er at sikre de store herlighedsværdier i form af landskabet og naturen på [adresse] samt at udlægge nogle boligområder med tæt tilknytning til landskabet. Helhedsplanen udmøntes nu gennem et kommuneplantillæg og en lokalplan, som udlægger et boligområde og grønt, rekreativt område. Planlægningsområdet består af en sydvendt skråning af åsen med flotte udsigter ud over dalen med mose og regnvandsbassin og den eksisterende by. I planlægningen er det væsentligt at sikre hhv. landskabs- og naturværdien og indtænke den i et samspil med bebyggelsen. Inden for planlægningsområdet findes flere trampestier, hvis funktion bevares. Området samt lokalplanens administrationskort og beplantningsplan kan ses på bilag 1.

*Om kommuneplantillægget (bilag 2)*Kommuneplantillæg nr. 14 har til formål at udlægge et stort areal til grønt, rekreativt område og et boligområde. Boligområdet reduceres en smule i forhold til gældende planlægning, men med mulighed for en højere udnyttelsesgrad. Herved fortættes bebyggelsen, samtidig med at den ønskede boligudbygning iht. Kalundborg Kommuneplan 2021-2032 fastholdes. Området er på nuværende tidspunkt udlagt til fritliggende parcelhuse med store grunde. Den nye planlægning giver mulighed for en tæt-lav bebyggelse bestående af rækkehuse og dobbelthuse med små grunde. Ved fortætningen spares der ressourcer på at anlægge mindre vej, og mere flora og fauna bevares uberørt.

*Om lokalplanen (bilag 3)*Lokalplanen erstatter dele af gældende Lokalplan nr. 513 for et boligområde ved [adresse] i Kalundborg, som er vedtaget i 2008, men som kun delvist er blevet realiseret.

Lokalplanen har til formål at skabe grundlag for, at der kan opføres en tæt-lav bebyggelse i op til to etager i tæt samspil med landskabet og naturen i området. Boligbebyggelsen, som består af maks. 125 boliger, er delt op i to forskelligartede kvarterer med hver deres karakter. Det mindste boligområde er tænkt som et boligfællesskab med mulighed for at opføre et fælleshus med en særlig attraktiv placering med udsigt over dalen og mosen. Det største boligområde opdeles af to grønne, landsskabskiler, som trækker naturen tæt på den enkelte bolig. Lokalplanens formål er derudover at udlægge/fastholde et stort, rekreativt område med stor landskabs- og naturværdi, og hvor der er mulighed for at udbygge de rekreative anvendelser samt anlægge løsninger til regnvandshåndtering. Området bindes sammen gennem et sammenhængende stisystem, mens et centralt koblingspunkt inviterer såvel nye beboere ud i omgivelserne, som omgivelserne ind i de nye kvarterer. Lokalplanen sikrer desuden, at der bevares en visuel forbindelse mellem to markante vartegn for Kalundborg by: Vor Frue Kirke og stendyssen [adresse].

Planforslagene har været i offentlig høring i perioden fra den 28. juni til og med den 25. august 2024.

*Høringssvar (bilag 4 og [adresse] er modtaget tre høringssvar, se bilag 4, samt administrationens behandling af høringssvarene i bilag 5:

* Miljøstyrelsen oplyser, at det skal fremgå af kommuneplantillægget, hvordan naturbeskyttelsesinteresserne og de internationalt beskyttede dyrearter varetages. Høringssvaret giver anledning til at præcisere nogle forhold vedr. natur og beskyttede dyrearter under kommuneplantillæggets redegørelse.
* Skolelederen på Skolen på [adresse] anerkender behovet for udvikling og boligbyggeri til at understøtte skoledistriktets elevgrundlag.
* Danmarks Naturfredningsforening bemærker, at der, efter foreningens opfattelse, ikke er taget tilstrækkeligt hensyn til naturbeskyttelsesinteresserne og opfordrer til, at området friholdes som naturområde. Høringssvaret giver anledning til at præcisere nogle forhold vedr. natur og beskyttede dyrearter i planerne, som nævnt ovenfor, og derudover giver det anledning til et krav om skiltning, der formidler viden om markfirbenenes levested og beskyttelse.

Under høringsperioden har projektudvikler haft et ønske om en mindre ændring af vej- og parkeringsforholdene i det lille delområde B1, idet det var upræcist, om der må etableres parkering langs adgangsvejen A-B, eller om der kun må ske parkering som en sidelomme til  adgangsvejen. Lokalplanens administrationskort vil blive præciseret, så det fremgår, at begge principper er mulige iht. lokalplanen. Derudover har projektudvikler haft et ønske om en mindre justering af grænsen mellem byggefeltet og torvet i delområde B2, hvilket betyder, at torvet bliver mere lige. Det vurderes at være en mindre justering, som kan imødekommes.

*Miljøvurdering*
Ved kommunalbestyrelsens godkendelse af planforslagene blev det samtidig godkendt, at planerne ikke skal miljøvurderes. Afgørelsen er ikke blevet påklaget.

*Administrationen anbefaler*
Administrationen anbefaler, at planforslagene vedtages endeligt med de mindre præciseringer og justeringer, der fremgår ovenfor og af bilag 5.

## Økonomiske konsekvenser

Ingen.